b'\n_START_ARTICLE_\nSosialkonstruksjonisme\n_START_PARAGRAPH_\nSosialkonstruksjonisme er en filosofisk retning innen psykologi og samfunnsvitenskap som sier at mennesket konstruerer sin virkelighet gjennom spr\xc3\xa5klige interaksjoner med andre mennesker. Mennesket ses s\xc3\xa5ledes som sterkt p\xc3\xa5virket av den kulturelle konteksten det befinner seg i. En av retningens ledende talspersoner er psykologen Kenneth Gergen._NEWLINE_Innen psykologien er det s\xc3\xa6rlig klinisk psykologi som har blitt p\xc3\xa5virket av dette tenkegrunnlaget. L\xc3\xb8sningsorientert terapi og narrativ terapi har v\xc3\xa6rt p\xc3\xa5virket av en sosialkonstuksjonistisk forst\xc3\xa5else._NEWLINE_Begrepet brukes ogs\xc3\xa5 i lingvistikken, der Sapir-Whorf-hypotesen er et ber\xc3\xb8mt eksempel p\xc3\xa5 en sosialkonstruktivistisk hypotese. Den g\xc3\xa5r ut p\xc3\xa5 det er en systematisk sammenheng mellom spr\xc3\xa5ket en person bruker og hvordan denne personen oppfatter verden.'